ΚΑΝΟΝΙΣΜΟΣ (ΕΚ) αριθ. 152/97 ΤΗΣ ΕΠΙΤΡΟΠΗΣ της 28ης Ιανουαρίου 1997 για τροποποίηση των παραρτημάτων ΙΙΙ και V του κανονισμού (ΕΟΚ) αριθ. 3030/93 του Συμβουλίου, για το κοινό καθεστώς που ισχύει στις εισαγωγές ορισμένων κλωστοϋφαντουργικών προϊόντων καταγωγής τρίτων χωρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, για το κοινό καθεστώς που ισχύει σε ορισμένα κλωστοϋφαντουργικά προϊόντα καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΚ) αριθ. 2315/96 (2), και ιδίως το άρθρο 19,

Εκτιμώντας:

ότι το Συμβούλιο αποφάσισε, με απόφαση της 10ης Απριλίου 1995 (3), την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Λαϊκής Δημοκρατίας της Κίνας για το εμπόριο κλωστοϋφαντουργικών προϊόντων που δεν καλύπτονται από τη διμερή συμφωνία πολυινών για το εμπόριο κλωστοϋφαντουργικών προϊόντων, που μονογραφήθηκε στις 9 Δεκεμβρίου 1988, παρατάθηκε και τροποποιήθηκε μέσω ανταλλαγής επιστολών στις 8 Δεκεμβρίου 1992 7

ότι η εν λόγω συμφωνία εφαρμόζεται από την 1η Ιανουαρίου 1995 έως τις 31 Δεκεμβρίου 1996 και ότι εφόσον δεν καταγγελθεί από ένα από τα συμβαλλόμενα μέρη, η εφαρμογή της παρατείνεται αυτόματα για ένα έτος, σύμφωνα με το άρθρο 17 της εν λόγω συμφωνίας 7

ότι, κατά συνέπεια, πρέπει να αναγραφούν στο προσάρτημα Γ του παραρτήματος V του κανονισμού (ΕΟΚ) αριθ. 3030/93 τα κοινοτικά ποσοτικά όρια που θα εφαρμόζονται το 1997 7

ότι ο διακανονισμός μεταξύ της Ευρωπαϊκής Κοινότητας και του Βασιλείου του Μαρόκου για το εμπόριο κλωστοϋφαντουργικών προϊόντων προβλέπει ένα ειδικό καθεστώς ελέγχου για την ελεύθερη ζώνη της Ταγγέρης και ότι υπάρχει ένα σφάλμα, το οποίο πρέπει να διορθωθεί, στον πίνακα Β του παραρτήματος ΙΙΙ του κανονισμού (ΕΟΚ) αριθ. 3030/93, όπου γίνεται αναφορά μόνο στη ζώνη της Ταγγέρης 7

ότι πρέπει εξάλλου να διορθωθεί ο πίνακας Δ του παραρτήματος ΙΙΙ και το προσάρτημα Α του παραρτήματος V του κανονισμού (ΕΟΚ) αριθ. 3030/93 προκειμένου να διορθωθούν δύο τεχνικά σφάλματα 7

ότι τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3030/93 τροποποιείται ως εξής:

1. στον πίνακα Β του παραρτήματος ΙΙΙ, οι όροι «Μαρόκο (μόνο η ζώνη της Ταγγέρης)» που αναγράφονται στη στήλη «Τρίτες χώρες» αντικαθίστανται από τους όρους «Μαρόκο (μόνο η ελεύθερη ζώνη της Ταγγέρης)» 7

2. στον πίνακα Δ του παραρτήματος ΙΙΙ, διαγράφονται οι μνείες σχετικά με την κατηγορία 2 7

.3 στο προσάρτημα Α του παραρτήματος V, ο κωδικός ΣΟ «6204 62 33» προστίθεται στη στήλη «Παρατηρήσεις» για την κατηγορία 6, Χονγκ Κονγκ 7

4. το προσάρτημα Γ του παραρτήματος V αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιανουαρίου 1997.

Για την Επιτροπή

Leon BRITTAN

Αντιπρόεδρος

(1) ΕΕ αριθ. L 275 της 8. 11. 1993, σ. 1.

(2) ΕΕ αριθ. L 314 της 4. 12. 1996, σ. 1.

(3) ΕΕ αριθ. L 104 της 6. 5. 1995, σ. 1.

ΠΑΡΑΡΤΗΜΑ

«Προσάρτημα Γ του παραρτήματος V

Κοινοτικά ποσοτικά όρια

(η πλήρης ονομασία των εμπορευμάτων παρατίθεται στο παράρτημα ΙΒ)

>ΘΕΣΗ ΠΗΝΑΚΑ>